खोदे गड्ढे में गिरकर जख्मी हुए बैल को गौशाला पहुंचाया
मुकेरियां | पठानकोटरोड पर हफ्ता पहले रिलायंस-जिओ की ओर से केबल डालने के लिए खोदे गए गड्ढे में बैल गिर गया। लोगों ने निकाल कर सड़क पर लिटा दिया। लोगों ने बताया कि उन्होंने खुद जख्मी बैल को टीके लगवाए और चारा डाल रहे हैं। उन्होंने कहा कि सरकारी फंड लेने की बात हो तो संस्थाएं सेवा-भाव की प्रोफाइल पेश करती हैं पर बेजुबान जानवर की मदद के लिए कोई आगे नहीं रहा। आखिर गाय सेवा समिति पटियाला के दीपक ने प्रयास कर ध्यान फाउंडेशन लुधियाना से बात की। ध्यान फाउंडेशन ने मामला डीसी होशियारपुर आनंदिता मित्रा के ध्यान में लाया। इसके बाद एनिमल हसबेंडरी से डॉ. रशपाल ने जख्मी बैल को ट्रीटमेंट दिया। सेनेटरी इंस्पेक्टर नगर कौंसिल मुकेरियां लाल चंद ने मुकेरियां गौशाला प्रधान से बात कर गौशाला पहुंचाया। वेटेरनरी इंस्पेक्टर डॉ. मनदीप सिंह और डॉ. रुपिंदर सिंह, कौंसिल मेंबर ज्योति राम भी मौजूद थे।
hin_Deva hin_Deva